Skaidrojošais apraksts
Būvkonstrukciju daļā izstrādāti risinājumi esošo pamatu pastiprināšanai. Risinājumi izpildīti balstoties uz tehniskās apsekošanas atzinumu (SIA ALBERTS GS) un inženierģeoloģiskās izpētes pārskatu (SIA ŠURFS).

Vispārīgā daļa
Projekts izstrādāts atbilstoši Latvijas Republikā spēkā esošām būvnormām:
· LBN 003-19 "Būvklimatoloģija";
· LBN 201-15 "Būvju ugunsdrošība";
· LBN 203-15 “Betona būvkonstrukciju projektēšana”;
· LBN 207-15 “Ģeotehniskā projektēšana;
· LVS EN 1990 “0.Eirokodekss. Konstrukciju projektēšanas pamatprincipi”
· LVS EN 1991-1 saimes standarti “1.Eirokodekss. Iedarbes uz konstrukcijām”
· LVS EN 1992-1 saimes standarti “2.Eirokodekss. Betona konstrukciju projektēšana”
· LVS EN 1997 saimes standarti “7.Eirokodekss. Ģeotehniskā projektēšana”
Ēkas ekspluatācijas ilguma kategorija esoša, netiek mainīta
Ēkas nozīmīguma klase esoša, netiek mainīta
Ēkas drošuma klase esoša, netiek mainīta
Ēkas ugunsnoturības klase esoša, netiek mainīta

Ēkas ārējā ģeometrija, novietojums, lietderīgā platība, fasāžu risinājumi, stāvu skaits netiek mainīti

Pamati
Saskaņā ar inženierģeoloģisko izpēti zem pamatu pēdas ieguļ irdenas gruntis, kas ir izraisījušas pamatu sēšanos. BP ietvaros tiek paredzēts grunts stabilizācijas risinājums, veicot irdeno slāņu cementizāciju un dobumu aizpildīšanu.

Nesošās sienas
Saskaņā ar TAA sienās ir progresējošas plaisas, pēc grunts stabilizācijas plaisu dinamikai vajadzētu apstāties, plaisu remonts paredzēts ar spirālenkuriem.

